
       PARLAMENTUL  ROMÂNIEI
               CAMERA DEPUTAŢILOR

	Comisia juridică, de  disciplină  şi imunităţi
Nr. 31/736 din 19 iunie 2007


	 Comisia pentru apărare, ordine publică şi siguranţă naţională
 Nr.32/463 din 19 iunie 2007



                                                                                                           PL-x 473/2007
RAPORT  COMUN
asupra proiectului de Lege pentru ratificarea Protocolului adiţional, semnat la Bucureşti la 29 septembrie 2006, la Scrisoarea de Înţelegere între Guvernul României şi Guvernul Statelor Unite ale Americii privind controlul drogurilor şi aplicarea legii, semnată la data de 3 iulie 2001

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate, spre dezbatere în fond, cu proiectul de Lege pentru ratificarea Protocolului adiţional, semnat la Bucureşti la 29 septembrie 2006, la Scrisoarea de Înţelegere între Guvernul României şi Guvernul Statelor Unite ale Americii privind controlul drogurilor şi aplicarea legii, semnată la data de 3 iulie 2001,  trimis cu adresa nr. PL-x 473 din 13 iunie 2007.  
                 Potrivit prevederilor  art. 75 din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată.
 Consiliul Legislativ, prin avizul nr. 686/29.05.2007, a avizat favorabil  proiectul de lege, cu unele observaţii şi propuneri.
                 Proiectul de lege are ca obiect ratificarea Protocolului adiţional, semnat la Bucureşti la 29 septembrie 2006, la Scrisoarea de Înţelegere între Guvernul României şi Guvernul Statelor Unite ale Americii privind controlul drogurilor şi aplicarea legii, semnată la data de 3 iulie 2001, Scrisoare ratificată  prin Ordonanţa Guvernului nr.4/2001, aprobată prin Legea nr.664/2001. În baza Scrisorii de Înţelegere se încheie anual un protocol adiţional prin care acesteia i se aduc modificări, în scopul suplimentării asistenţei oferite de către Guvernul Statelor Unite ale Americii pentru Guvernul României.            

                 Protocolul adiţional fiind un tratat internaţional bilateral la nivel guvernamental prin care se aduc modificări unui tratat ratificat prin lege, potrivit art. 19 alin.(1)  lit. h) din Legea nr.590/2003 privind tratatele, este supus Parlamentului spre ratificare prin lege. 
                În conformitate cu prevederile art. 61 şi art.63 din Regulamentul Camerei Deputaţilor, republicat, membrii celor două Comisii au examinat proiectul de lege susmenţionat şi documentele care îl însoţesc, în şedinţa din 19 iunie 2007. 

                La lucrări a participat, în calitate de invitat, domnul chestor Pavel Abraham, din partea Ministerului Internelor şi Reformei Administrative.

                 În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru ratificarea Protocolului adiţional, semnat la Bucureşti la 29 septembrie 2006, la Scrisoarea de Înţelegere între Guvernul României şi Guvernul Statelor Unite ale Americii privind controlul drogurilor şi aplicarea legii, semnată la data de 3 iulie 2001,  în forma prezentată de Guvern.
      La lucrările Comisiilor au fost prezenţi 15 deputaţi din totalul de 28 membri ai Comisiei juridice, de disciplină şi imunităţi  şi  14 deputaţi din totalul de 23 membri ai Comisiei pentru apărare, ordine publică şi siguranţă naţională.
În raport cu obiectul şi conţinutul reglementării, proiectul de lege face parte din categoria legilor ordinare.
                          PREŞEDINTE ,                          PREŞEDINTE,         
           Sergiu ANDON                          Costică CANACHEU
                                SECRETAR,                             SECRETAR,
                           George BĂEŞU                          George SCUTARU
      Consilier, Cecilia Păduroiu
      Expert,   Mihai Ţăranu

